রিজেন্ট পার্কের ডাকাতির ঘটনায় গ্রেফতার গৃহকর্ত্রী

কলকাতা: রিজেন্ট পার্কের বাড়ি থেকে সোনা লুঠের ঘটনায় এবার গ্রেফতার সেই বাড়ির গৃহকর্ত্রী! পাশাপাশি, এই ঘটনায় জড়িত রয়েছে সেই গৃহকত্রীর আত্মীয়ও তাকেও গ্রেফতার করা হয়েছে।

রিজেন্ট পার্কের দুঃসাহসিক ডাকাতির ঘটনার অবশেষে হল কিনারা।

আরও পড়ুন: অকালবৈশাখী ও শিলাবৃষ্টিতে লন্ডভন্ড শহর! খড়গপুরে কী অবস্থা দেখুন

জানা যাচ্ছে, ওই গৃহকত্রী নিজেই সোনা লুঠের গল্প সাজিয়েছিলেন। ঘটনার খবর সামনে আসার পরেই তড়িঘড়ি ঘটনার তদন্তে নামে পুলিশ। আর এবার ৪৮ ঘন্টা কাটতে না কাটতেই রিজেন্ট পার্কের ডাকাতির ঘটনার কিনারা করল পুলিশ। তদন্তকারী দলের তরফ থেকে জানানো হয়েছে, ওই গৃহকত্রী তার স্বামীর প্রথম পক্ষের স্ত্রীর ছেলের বিয়ের গহনা নিজেই চুরি করে ভুয়ো ডাকাতির গল্প ছড়িয়েছিলেন সোনালি বিশ্বাস।

উল্লেখ্য, সোমবার সন্ধ্যায় ডাকাতির ঘটনা ঘটে রিজেন্ট পার্ক এলাকায়। রিজেন্ট পার্ক থানা থেকে ঢিল ছোড়া দূরত্বে টালিগঞ্জের ম্যুর অ্যাভিনিউর একটি আবাসনে ঘটে ডাকাতি। আর এই ডাকাতির ঘটনার কিনারা করতে গিয়েই ধরা পরল পুরো ঘটনাটাই সাজানো। কিন্তু কেন নিজের ঘর থেকেই চুরি করলেন গহনা এই প্রশ্নের উত্তর খুঁজছে পুলিশ।

দেখুন অন্য খবর