স্কুলের তালা ভেঙে চুরি! চাঞ্চল্য এলাকায়

কলকাতা: স্কুলের তালা ভেঙে ঘটল দুঃসাহসিক ছুরির ঘটনা। ঘটনাটি ঘটেছে বেহালার বাণীতীর্থ গার্লস হাইস্কুলে।

রবিবাসরীয় দুপুরে স্কুলের কেয়ারটেকার স্কুলে ঢুকে দেখেন লন্ডভন্ড হয়ে আছে প্রধান শিক্ষিকা এবং অ্যাকাউন্টসের ঘর। ইতিমধ্যেই স্কুল কর্তৃপক্ষ ঘটনার তদন্তে নেমেছে। স্কুল কর্তৃপক্ষের তরফ থেকে জানানো হচ্ছে স্কুলের লোহার গেট কেটে করা হতে পারে চুরি।

আরও পড়ুন: পাকিস্তানে নিহত মোস্ট ওয়ান্টেড জঙ্গি আবু কাতাল

স্কুল কর্তৃপক্ষের তরফ থেকে জানা যাচ্ছে, দোল উৎসব উপলক্ষে শুক্রবার এবং শনিবার বন্ধ ছিল স্কুল। আজ সকালে স্কুলের কেয়ারটেকার যখন স্কুলে যান দেখেন কোল্যাপসেবল গেট কাটা রয়েছে। স্কুলের মোট ৫টা তালা ভাঙা রয়েছে। গোটা স্কুলের মেঝেতে ছড়িয়ে ছিটিয়ে রয়েছে স্কুলের হাজারো ডকুমেন্ট।

ইতিমধ্যেই এই ঘটনার প্রেক্ষিতে মুখ খুলেছেন স্কুলের প্রধান শিক্ষিকা শর্মিষ্ঠা চক্রবর্তী। তিনি জানিয়েছেন, এখনও পর্যন্ত স্কুলের মোট ১০ হাজার টাকা চুরি গিয়েছে। কাগজপত্রও ছড়িয়ে ছিটিয়ে রয়েছে। সেগুলিও ঠিকঠাক আছে কিনা তা খতিয়ে দেখা হচ্ছে।

ইতিমধ্যেই ঘটনার তদন্তে নেমে পুলিশ জানতে পেরেছে, প্রধান শিক্ষিকার ঘর ও অ্যাকাউন্টসের ঘর মোট সাতটি আলমারি ছিল। আর সেই সবকটি লকারের তালা খোলা ছিল বলে জানা যাচ্ছে। ইতিমধ্যেই ঘটনার তদন্ত শুরু করেছে পর্ণশ্রী থানার পুলিশ।

দেখুন অন্য খবর